CELEX: 32021R2083
Language: fi
Date: 2021-11-26 00:00:00
Title: Komission täytäntöönpanoasetus (EU) 2021/2083, annettu 26 päivänä marraskuuta 2021, täytäntöönpanoasetuksilla (EU) 2018/886 ja (EU) 2020/502 käyttöön otettujen Amerikan yhdysvalloista peräisin olevia tiettyjä tuotteita koskevien kauppapoliittisten toimenpiteiden keskeyttämisestä

29.11.2021   
               
               
                  FI
               
               
                  Euroopan unionin virallinen lehti
               
               
                  L 426/41
               
            
         KOMISSION TÄYTÄNTÖÖNPANOASETUS (EU) 2021/2083,
         annettu 26 päivänä marraskuuta 2021,
         täytäntöönpanoasetuksilla (EU) 2018/886 ja (EU) 2020/502 käyttöön otettujen Amerikan yhdysvalloista peräisin olevia tiettyjä tuotteita koskevien kauppapoliittisten toimenpiteiden keskeyttämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin oikeuksien harjoittamisesta kansainvälisten kauppasääntöjen soveltamista ja täytäntöönpanoa varten ja yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi annetun neuvoston asetuksen (EY) N:o 3286/94 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 654/2014 (1), ja erityisesti sen 7 artiklan 3 kohdan,
         sekä katsoo seuraavaa:
         
                     (1)
                  
                  
                     Komissio antoi 20 päivänä kesäkuuta 2018 täytäntöönpanoasetuksen (EU) 2018/886 (2), joka koski Amerikan yhdysvalloista peräisin olevia tiettyjä tuotteita koskevia tiettyjä kauppapoliittisia toimenpiteitä ja jossa säädetään lisätullien soveltamisesta joidenkin Yhdysvalloista peräisin olevien tuotteiden tuonnissa unioniin seuraavasti:
                     
                                 a)
                              
                              
                                 ensimmäisessä vaiheessa kyseisen asetuksen liitteessä I lueteltujen tuotteiden tuontiin kyseisen liitteen mukaisesti sovellettavat arvoon perustuvat 10 ja 25 prosentin lisätullit tulivat voimaan 21 päivänä kesäkuuta 2018 ja niitä oli tarkoitus soveltaa siihen asti, kunnes Yhdysvallat lopettaa suojatoimenpiteiden soveltamisen unionista peräisin oleviin tuotteisiin;
                              
                           
                                 b)
                              
                              
                                 lisäksi toisessa vaiheessa kyseisen asetuksen liitteessä II lueteltujen tuotteiden tuontiin kyseisen liitteen mukaisesti sovellettavia arvoon perustuvia 10, 25, 35 ja 50 prosentin lisätulleja oli tarkoitus soveltaa 1 päivästä kesäkuuta 2021 tai siitä lähtien, kun WTO:n riitojenratkaisuelin on tehnyt päätöksen tai sille on ilmoitettu päätöksestä, jonka mukaan Yhdysvaltojen suojatoimenpiteet eivät ole Maailman kauppajärjestön perustamissopimuksen, jäljempänä ’WTO-sopimus’, asiaa koskevien määräysten mukaisia, jos tämä päivämäärä on aikaisempi, ja siihen asti kunnes Yhdysvallat lopettaa suojatoimenpiteiden soveltamisen unionista peräisin oleviin tuotteisiin.
                              
                           
               
                     (2)
                  
                  
                     Komissio antoi 7 päivänä huhtikuuta 2020 täytäntöönpanoasetuksen (EU) 2020/502 (3), jossa säädetään lisätullien soveltamisesta tiettyjen Yhdysvalloista peräisin olevien tuotteiden tuonnissa unioniin seuraavasti:
                     
                                 a)
                              
                              
                                 ensimmäisessä vaiheessa kyseisen asetuksen 1 artiklan 2 kohdan a alakohdassa tarkoitettujen tuotteiden tuontiin sovellettavat arvoon perustuvat 20 ja 7prosentin lisätullit tulivat voimaan 8 päivänä toukokuuta 2020 ja niitä oli tarkoitus soveltaa siihen asti, kunnes Yhdysvallat lopettaa suojatoimenpiteiden soveltamisen unionista peräisin oleviin tuotteisiin;
                              
                           
                                 b)
                              
                              
                                 lisäksi toisessa vaiheessa kyseisen asetuksen 1 artiklan 2 kohdan b alakohdassa tarkoitetun tuotteen tuontiin voidaan soveltaa arvoon perustuvaa 4,4 prosentin lisätullia 8 päivästä helmikuuta 2023 tai siitä lähtien, kun WTO:n riitojenratkaisuelin on tehnyt päätöksen tai sille on ilmoitettu päätöksestä, jonka mukaan Yhdysvaltojen suojatoimenpiteet eivät ole WTO-sopimuksen asiaa koskevien määräysten mukaisia, jos tämä päivämäärä on aikaisempi, ja siihen asti kunnes Yhdysvallat lakkaa soveltamasta kyseisiä suojatoimenpiteitä.
                              
                           
               
                     (3)
                  
                  
                     Unioni ja Yhdysvallat julkaisivat 17 päivänä toukokuuta 2021 yhteisen julkilausuman, minkä jälkeen komissio antoi 31 päivänä toukokuuta 2021 täytäntöönpanoasetuksen (EU) 2021/866 (4), joka koski Amerikan yhdysvalloista peräisin olevia tiettyjä tuotteita koskevia kauppapoliittisia toimenpiteitä ja jolla keskeytettiin täytäntöönpanoasetuksen (EU) 2018/886 liitteessä II lueteltujen tuotteiden tuontia koskevien arvoon perustuvien lisätullien soveltaminen 30 päivään marraskuuta 2021 asti.
                  
               
                     (4)
                  
                  
                     Komissio voi muuttaa täytäntöönpanoasetuksia (EU) 2018/886 (5) ja (EU) 2020/502 (6) unionin puolesta, jos se katsoo sen tarpeelliseksi ottaakseen huomioon Yhdysvaltojen suojatoimenpiteisiin mahdollisesti tehtävät muutokset tai oikaisut.
                  
               
                     (5)
                  
                  
                     Yhdysvallat ilmoitti 31 päivänä lokakuuta 2021 seuraavista 1 päivänä tammikuuta 2022 voimaan tulevista muutoksista suojatoimenpiteisiin:
                     
                                 i)
                              
                              
                                 Yhdysvallat ”korvaa 232 §:n mukaisen EU:n terästuotteiden nykyisen 25 prosentin tullin tariffikiintiöllä.” Kiintiö perustuu kyseisten unionista peräisin olevien terästuotteiden aiempiin tuontimääriin;
                              
                           
                                 ii)
                              
                              
                                 Yhdysvallat ”korvaa 232 §:n mukaisen EU:n alumiinituotteiden 10 prosentin tullin tariffikiintiöllä.” Kiintiö perustuu kyseisten unionista peräisin olevien alumiinituotteiden aiempiin tuontimääriin;
                              
                           
                                 iii)
                              
                              
                                 Yhdysvallat ”jatkaa Yhdysvalloissa verovuonna 2021 myönnettyjen ja käytettyjen poikkeusten soveltamista EU:sta tuotaviin terästuotteisiin kahdella kalenterivuodella ilman uutta hakemusta eli 31 päivään joulukuuta 2023”;
                              
                           
                                 iv)
                              
                              
                                 Yhdysvallat ei sovella 232 §:n mukaisia tulleja unionista tulevaan teräksen johdannaistuotteiden ja alumiinin johdannaistuotteiden tuontiin.
                              
                           
               
                     (6)
                  
                  
                     Näin ollen unionin olisi keskeytettävä täytäntöönpanoasetuksilla (EU) 2018/886 ja (EU) 2020/502 käyttöön otettujen arvoon perustuvien lisätullien soveltaminen 31 päivään joulukuuta 2023. Keskeytys olisi tehtävä seuraavasti:
                     
                                 i)
                              
                              
                                 täytäntöönpanoasetuksen (EU) 2018/886 liitteessä I lueteltujen tuotteiden osalta arvoon perustuvien lisätullien soveltaminen olisi keskeytettävä 1 päivänä tammikuuta 2022;
                              
                           
                                 ii)
                              
                              
                                 täytäntöönpanoasetuksen (EU) 2018/886 liitteessä II lueteltujen tuotteiden osalta arvoon perustuvien lisätullien, joiden soveltaminen on keskeytetty 30 päivään marraskuuta 2021, soveltamisen keskeyttämistä olisi jatkettava 1 päivästä joulukuuta 2021;
                              
                           
                                 iii)
                              
                              
                                 täytäntöönpanoasetuksen (EU) 2020/502 1 artiklan 2 kohdan a ja b alakohdassa lueteltujen tuotteiden osalta arvoon perustuvien lisätullien soveltaminen olisi keskeytettävä 1 päivästä tammikuuta 2022;
                              
                           
                                 iv)
                              
                              
                                 täytäntöönpanoasetuksen (EU) 2020/502 1 artiklan 2 kohdan b alakohdassa mainitun tuotteen osalta arvoon perustuvan lisätullin, jota on määrä soveltaa 8 päivästä helmikuuta 2023, soveltaminen olisi keskeytettävä 8 päivästä helmikuuta 2023.
                              
                           
               
                     (7)
                  
                  
                     Tämän keskeyttämisen ansiosta unioni ja Yhdysvallat voisivat merkittävästi edistää käynnissä olevaa yhteistyötään, myös niiden soveltamien tullien poistamiseksi. On kuitenkin huomattava, että Yhdysvaltojen toimenpiteitä koskevia poikkeuksia sovellettaisiin ainoastaan 31 päivään joulukuuta 2023. Tällaiset tuojille, jotka tuovat unionin tuotteita Yhdysvaltoihin, myönnettävät poikkeukset vähentävät merkittävästi Yhdysvaltojen suojatoimenpiteiden kielteistä vaikutusta. Tämän vuoksi katsotaan, että soveltamisen keskeyttäminen 31 päivään joulukuuta 2023 on riittävä ja kohtuullinen jakso ja siinä otetaan asianmukaisesti huomioon Yhdysvaltojen 31 päivänä lokakuuta 2021 antamat ilmoitukset.
                  
               
                     (8)
                  
                  
                     Asetuksen (EU) N:o 654/2014 4 artiklan 2 kohdan c alakohdassa edellytetään, että unionin toimien on olennaisilta osiltaan vastattava niiden myönnytysten tai muiden velvoitteiden tasoa, joihin kolmannen maan suojatoimenpide vaikuttaa.
                  
               
                     (9)
                  
                  
                     Komission olisi tarkasteltava soveltamisen keskeyttämistä jatkuvasti tilanteen kehittymisen myötä, esimerkiksi sellaisten muutosten varalta, jotka voisivat heikentää tilannetta sellaisen unionin viennin osalta, johon sovelletaan edelleen Yhdysvaltojen suojatoimenpiteitä, mukaan lukien mahdolliset unionin vientiin vaikuttavat esteet. Komissio voi muuttaa tätä asetusta tällaisen kehityksen tai Yhdysvaltojen suojatoimenpiteiden muutosten tai oikaisun huomioon ottamiseksi.
                  
               
                     (10)
                  
                  
                     Soveltamisen keskeyttäminen ei rajoita unionin kantaa, jonka mukaan Yhdysvaltojen toteuttamat suojatoimenpiteet ovat edelleen ristiriidassa WTO-sopimuksen kanssa.
                  
               
                     (11)
                  
                  
                     Tässä asetuksessa säädetyt toimenpiteet ovat Euroopan parlamentin ja neuvoston asetuksen (EU) 2015/1843 (7) nojalla perustetun kaupan esteitä käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Keskeytetään täytäntöönpanoasetuksen (EU) 2018/886 liitteessä I lueteltujen tuotteiden tuontia koskevien arvoon perustuvien 10 ja 25 prosentin lisätullien soveltaminen 1 päivästä tammikuuta 202231 päivään joulukuuta 2023.
            Keskeytetään täytäntöönpanoasetuksen (EU) 2018/886 liitteessä II lueteltujen tuotteiden tuontia koskevien arvoon perustuvien 10, 25, 35 ja 50 prosentin lisätullien soveltaminen 1 päivästä joulukuuta 202131 päivään joulukuuta 2023.
            Rajoittamatta mahdollista keskeytyksen jatkamista tai muuttamista, mukaan lukien soveltamisen aloittaminen uudelleen aiemmin, täytäntöönpanoasetuksessa (EU) 2018/886 säädettyjä tulleja sovelletaan uudelleen 1 päivästä tammikuuta 2024.
         
         
            2 artikla
            Keskeytetään täytäntöönpanoasetuksen (EU) 2020/502 soveltaminen 31 päivään joulukuuta 2023 seuraavasti:
            
                        a)
                     
                     
                        täytäntöönpanoasetuksen (EU) 2020/502 1 artiklan 2 kohdan a alakohdassa mainittujen tuotteiden tuontia koskevien arvoon perustuvien 20 ja 7 prosentin lisätullien soveltaminen 1 päivästä tammikuuta 2022;
                     
                  
                        b)
                     
                     
                        täytäntöönpanoasetuksen (EU) 2020/502 1 artiklan 2 kohdan b alakohdassa mainitun tuotteen tuontia koskevan arvoon perustuvan 4,4 prosentin lisätullin soveltaminen 8 päivästä helmikuuta 2023.
                     
                  Rajoittamatta mahdollista keskeytyksen jatkamista tai muuttamista, mukaan lukien soveltamisen aloittaminen uudelleen aiemmin, täytäntöönpanoasetuksessa (EU) 2020/502 säädettyjä tulleja sovelletaan uudelleen 1 päivästä tammikuuta 2024.
         
         
            3 artikla
            Tämä asetus tulee voimaan 30 päivänä marraskuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 189, 27.6.2014, s. 50, muutettu 6 päivänä lokakuuta 2015 annetulla Euroopan parlamentin ja neuvoston asetuksella (EU) 2015/1843 (EUVL L 272, 16.10.2015, s. 1) ja 10 päivänä helmikuuta 2021 annetulla Euroopan parlamentin ja neuvoston asetuksella (EU) 2021/167 (EUVL L 49, 12.2.2021, s. 1).
         
            (2)  Komission täytäntöönpanoasetus (EU) 2018/886, annettu 20 päivänä kesäkuuta 2018, Amerikan yhdysvalloista peräisin olevia tiettyjä tuotteita koskevista tietyistä kauppapoliittisista toimenpiteistä ja täytäntöönpanoasetuksen (EU) 2018/724 muuttamisesta (EUVL L 158, 21.6.2018, s. 5).
         
            (3)  Komission täytäntöönpanoasetus (EU) 2020/502, annettu 6 päivänä huhtikuuta 2020, Yhdysvalloista peräisin olevia tuotteita koskevista tietyistä kauppapoliittisista toimenpiteistä (EUVL L 109, 7.4.2020, s. 10).
         
            (4)  Komission täytäntöönpanoasetus (EU) 2021/866, annettu 28 päivänä toukokuuta 2021, täytäntöönpanoasetuksella (EU) 2018/886 käyttöön otettujen Amerikan yhdysvalloista peräisin olevia tiettyjä tuotteita koskevien kauppapoliittisten toimenpiteiden keskeyttämisestä (EUVL L 190, 31.5.2021, s. 94).
         
            (5)  Täytäntöönpanoasetuksen (EU) 2018/886 johdanto-osan 7 kappale.
         
            (6)  Täytäntöönpanoasetuksen (EU) 2020/502 johdanto-osan 19 kappale.
         
            (7)  Euroopan parlamentin ja neuvoston asetus (EU) 2015/1843, annettu 6 päivänä lokakuuta 2015, unionin menettelyistä yhteisessä kauppapolitiikassa kansainvälisen kaupan säännöissä unionille annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi (EUVL L 272, 16.10.2015, s. 1).